Այդ դեպքի ողջ ընթացքին ականատես էին լիտվական ձկնորսանավի նավաստիները, որոնք նավն իսկույն ուղղեցին մեր կողմը։ Նրանք հեռադիտակով տեսել էին, թե ինչպես երկու հոգի ջուրն ընկան։ Երբ կես ժամ անց հասան մեզ, բոլոր աշխատանքներն արդեն վերջացրել էինք։ Լիտվացի ձկնորսները խոստովանեցին, որ չեն հավատում իրենց աչքերին։ Մենք երախտագիտություն հայտնեցինք նրանց՝ օգնություն ցուցաբերելու անկեղծ ցանկության համար եւ հուշանվերներ փոխանակեցինք։ Նրանք մեզ՝ մի շիշ կարմիր գինի, մենք նրանց՝ թթի օղի։